wickkiey/tamil-wikipedia-chunked huggingface dataset:
# அமராவதி சிற்றூர், குண்டூர் மாவட்டம்

மீதான மாறனின் தாக்குதல் சிற்பம்]]  
**அமராவதி ** (*Amaravathi*) இந்திய மாநிலம் ஆந்திராவில் குண்டூர் மாவட்டத்திலுள்ள ஓர் சிற்றூராகும். இது கிருஷ்ணா ஆற்றங்கரையில் அமராவதி மண்டலத்தில் உள்ளது. இப்பகுதியில் அசோகர் காலத்து அமராவதி பௌத்த தொல்லியல் களம் உள்ளது.  
அமராவதி தற்போது பேரூராட்சியால் நிர்வகிக்கப்படும் சிற்றூராக இருந்தபோதிலும், வரலாற்றில் முக்கியமான நகரமாக இருந்துள்ளது. பழங்காலத்தில் சாதவாகனர்களின் தலைநகரமாக இருந்துள்ளது. இங்கு பஞ்சராமா தலங்களில் அமரராமாவில் அமைந்துள்ள *சிறீ அமரலிங்கேசுவர சுவாமி கோவில்* அமைந்துள்ளதால் இந்துக்களுக்கு புனிதத்தலமாக உள்ளது. தவிரவும் கி.மு இரண்டாம் நூற்றாண்டிற்கும் கி.பி மூன்றாம் நூற்றாண்டிற்கும் இடையே கட்டப்பட்ட அமராவதி மகாசைத்ய தாது கோபுரம் புகழ்பெற்ற புத்தத் தலமாக விளங்குகின்றது. இந்திய அரசால் வரலாற்றுச் சிறப்பு மிக்கத் தலமாக அறிவிக்கப்பட்டுள்ள அமராவதி இந்திய அரசின் பாரம்பரிய நகர மேம்பாடு மற்றும் வளர்ச்சித் திட்டம் (*இருதய்*) கீழ் தேர்ந்தெடுக்கப்பட்டுள்ளது.  
தெலுங்கானா பிரிந்தபிறகான ஆந்திரப் பிரதேசத்தின் புதிய தலைநகரம், அமராவதி, இவ்விடத்தின் பேராலேயே பெயரிடப்பட்டுள்ளது. ஆந்திர தலைநகர் வலயத்தில் அடங்கியுள்ள பல சிற்றூர்களில் ஒன்றாக அமராவதி உள்ளது. புதிய தலைநகருக்கான அடிக்கல் இடப்பட்ட உத்தண்டராயுனிப்பாளம் சிற்றூர் அமராவதிச் சிற்றூரிலிருந்து 23 கி.மீ. தொலைவில் உள்ளது.
# அமராவதி சிற்றூர், குண்டூர் மாவட்டம்

## சொல்லியல்

அமராவதி என்பது உள்ளூர் மொழியில் *இறப்பில்லா நகரம்* எனப் பொருள்படும். இங்குள்ள அமரேசுவரர் சிவன் கோவில் கொண்டும் இது *அமரேசுவரம்*, என அழைக்கப்படுகின்றது. முன்னதாக *ஆந்திர நகரி.. * என்றும் அறியப்பட்டது.
# அமராவதி சிற்றூர், குண்டூர் மாவட்டம்

## வரலாறு

அமராவதி மற்றும் அதனை அடுத்துள்ள தரணிக்கோட்டையின் வரலாறு கி.மு இரண்டாம் நூற்றாண்டில் துவங்குகின்றது. இது கி.மு இரண்டாம் நூற்றாண்டிலிருந்து கி.பி மூன்றாம் நூற்றாண்டு வரை ஆண்ட சாதவாகனர்களின் தலைநகரமாக விளங்கியது. சாதவாகனர்களின் வீழ்ச்சிக்குப் பிறகு கிருஷ்ணா பள்ளத்தாக்கை ஆந்திர இசுவாகுகளும் பல்லவர்களும் ஆண்டு வந்தனர். இவர்களுக்குப் பின்னால் கீழைச் சாளுக்கியர்களும் தெலுங்குச் சோடர்களும் இப்பகுதியில் ஆட்சி செலுத்தினர். கோடா மன்னர்களின் ஆட்சிக்குப் பின்னர் 11ஆம் நூற்றாண்டில் காக்கத்தியர்களின் ஆட்சியில் ஒருங்கிணைந்த ஆந்திரப் பேரரசின் அங்கமாக அமராவதி இருந்தது.கந்த புராணத்தில் இவ்விடம் குறித்தும் இங்குள்ள சிவன்கோவில் குறித்தும் விவரிக்கப்பட்டுள்ளது.  
தில்லி சுல்தானகம், முசுநூரி நாயக்கர்கள், பாமினி சுல்தானகம், விஜயநகரப் பேரரசு, கோல்கொண்டா சுல்தானகம் மற்றும் முகலாயப் பேரரசுகளின் அங்கமாக அமராவதி இருந்துள்ளது. 1724ஆம் ஆண்டில் நிறுவப்பட்ட ஐதராபாத் நிசாம் ஆட்சியில் உள்ளடங்கியிருந்தது. 1750இல் அமராவதியை பிரான்சுக்கு நிசாம் வழங்கினார்; ஆனால் 1759இல் அவர்களிடமிருந்து இங்கிலாந்து பறித்துக் கொண்டது. 1768இல் மீண்டும் நிசாமிற்கு தரப்பட்ட அமராவதியை 1788இல் இங்கிலாந்திற்கே மீளவும் வழங்கினார். சிறிது காலத்திற்கு ஐதர் அலியும் கைப்பற்றியிருந்தார். பிரித்தானியக் குடியேற்றவாதக் காலத்தில் சென்னை மாகாணத்தின் அங்கமாக இருந்தது.
# அமராவதி சிற்றூர், குண்டூர் மாவட்டம்

## இதனையும் காண்க

- அமராவதி பௌத்த தொல்லியல் களம்
- பௌத்த தொல்லியற்களங்கள்
- பௌத்த யாத்திரைத் தலங்கள்
# அமராவதி சிற்றூர், குண்டூர் மாவட்டம்

## நூல் பட்டியல்

-
# நல்லரவான் கோவில்-முளையூர்

திண்டுக்கல் மாவட்டம் நத்தம் வட்டம் முளையூர் என்ற பகுதியில் நல்லரவான் கோவில் உள்ளது. பாண்டவர்களில் ஒருவரான அர்ச்சுனன் என்பவர் அரவான் வேடமிட்டு காடுகளீல் மறைந்து வாழ்ந்தார். இந்த நல்லரவான் கோவில் வேறு எங்கும் இல்லை. இக்கோவில் திருவிழா நான்கு ஆண்டுகளுக்கு ஒரு முறை மட்டுமே நடைபெறும். இக்கோவில் நத்தத்தில் இருந்து 8 கிலோ மீட்டர் தொலைவில் உள்ளது.
# மீதூதியம்

மீதூதியம் என்பது (Bonus payment) இந்தியாவில் ஆங்கிலேயர் ஆட்சிகாலத்திற்கு முன்பு வரை தொழிலாளர்களுக்கு வார ஊதிய முறை பின்பற்றப்பட்டது. பின்பு ஆங்கிலேயர் ஆட்சி காலத்தில் தொழிலாளர்களுக்கு நான்கு வாரங்களுக்கு ஒரு முறை என மாத ஊதியம் முறை ஏற்படுத்தப்பட்டு ஓர் ஆண்டிற்கு பன்னிரண்டு மாதம் ஊதியம் வழங்கப்பட்டது. தொழிலாளர்கள் நான்கு வாரத்திற்கு ஒரு முறை ஊதியம் என்று கணக்கிட்டு வருடத்திற்கு 13 முறை ஊதியம் வேண்டும் என்று 1930-1940 களில் மகாராஷ்டிரா மாநில தொழிற்சங்க ஊழியர்கள் தங்கள் ஒரு மாத ஊதியம் வழங்காமல் ஆங்கிலேய அரசு வஞ்சிக்கப்பதாக போராட்டத்தில் ஈடுபட்டனர். அதற்கு ஆங்கிலேய அரசு இந்தியாவின் புகழ்பெற்ற விழாவான தீபாவளியை முன்னிட்டு அந்த ஒரு மாத ஊதியத்தை மீதூதியமாக வழங்குவதாக அறிவித்து அதை நடைமுறைபடுத்தினர், இதுவே *மீதூதியம்* என்று அழைக்கப்படுகிறது. அந்த வழக்கம் தற்போது வரை மத்திய, மாநில அரசுகள் அரசுகளால் ஊழியர்களுக்கு விழா காலங்களில் மீதுதியம் வழங்கி பின்பற்றப்படுகிறது.
# மாங்கனீசு(II) இருசெலீனைடு

**மாங்கனீசு(II) இருசெலீனைடு** *(Manganese(II) diselenide)* என்பது MnSe<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அபூர்வமாகக் கிடைக்கும் இத்திண்மமானது இரும்பு பைரைட்டு (FeS<sub>2</sub>) கனிமத்தின் கட்டமைப்பை ஒத்திருக்கிறது . இரும்பு பைரைட்டுக்கு ஒப்பானதாகக் கருதப்படும் மாங்கனீசு(II) இருசெலீனைடு மாங்கனீசு நேர்மின் அயனிகளும் (Mn<sub>2</sub><sup>+</sup>) செலீனைடு எதிர்மின் அயனிகளும் (Se<sub>2</sub><sup>2−</sup><sup></sup>) சேர்ந்து உருவான சேர்மமாகவும், குறைகடத்தியாகவும் சிலசமயங்களில் பார்க்கப்படுகிறது. மாங்கனீசு(II) இருசெலீனைடுக்கு பொருத்தமான ஆக்சிசனேற்ற நிலைகள் ஏதும் விவரிக்கப்படவில்லை.
# வியாகுல மாதா திருத்தலம்

**வியாகுல மாதா திருத்தலம்** ஆனது இந்தியாவின் தென்பகுதியான தமிழ்நாட்டில் திண்டுக்கல் மாவட்டத்தில் உள்ள மேட்டுப்பட்டி எனும் பகுதியில் அமைந்துள்ளது. திண்டுக்கல் புனித வியாகுல அன்னை தேவாலயம் மேட்டுப்பட்டி பங்காக உயர்த்தப்பட்ட 300 வது ஆண்டு விழாவனது 2015 பிப்ரவரி 27 ஆம் நாள் கொண்டாடப்பட்டது. இந்த ஆலயம் தொடங்கப்பட்டு 310 ஆண்டுகளாகிறது. பங்காக உயர்த்தப்பட்டு (1711-2011) 300 ஆண்டுகளாகிறது. மேட்டுப்பட்டி பங்கானது அதனைச் சுற்றியுள்ள 96 கிராமங்களின் தாயகமாகத் திகழ்கிறது.
# வியாகுல மாதா திருத்தலம்

## சிறப்பு

- 300 ஆண்டு பழைய திருத்தலமும் பாதுகாக்கப்பட்டு வருகிறது.
- தற்போது புதிய ஆலயமானது ரோம் நகரில் உள்ள புனித அந்தோனியார் ஆலயத்தின் வடிவைமப்பில் கட்டப்பட்டுள்ளது.
# பரப்பலாறு ஊராட்சி ஒன்றிய துவக்கப் பள்ளி

*பரப்பலாறு* ஊராட்சி ஒன்றிய துவக்கப்பள்ளி, திண்டுக்கல் மாவட்டம் ஒட்டன்சத்திரம் ஒன்றியத்தில் பரப்பலாறு மலைப்பகுதியில் அமைந்துள்ள பள்ளி ஆகும். இப்பள்ளியில் ஒரு தலைமை ஆசிாியர், ஒரு உதவி ஆசிாியரும் மற்றும் சுமார் 25 மாணவர்கள் பயிலுகின்றனர். ஒன்று முதல் நான்காம் வகுப்பு வரையிலும் எளிமைப்படுத்தப்பட்ட செயல் வழி கற்றல் மூலமாகவும், ஐந்தாம் வகுப்பிற்கு செயல் வழி கற்றல் மூலமாகவும் கற்பிக்கப்படுகிறது. மாணவர்கள் கற்றல் கற்பித்தல் நிகழ்வுகளில் அதிகமான ஈடுபாடுடன் கற்கின்றனர். நான்கு பக்கங்களிலும் மலைகளால் சூழப்பட்டு நடுப்பகுதியில் பரப்பலாறு அணையும் பள்ளிக்கு மிகவும் இயற்கையான சூழலில் பள்ளியானது அமைந்துள்ளது.
# பரப்பலாறு ஊராட்சி ஒன்றிய துவக்கப் பள்ளி

## இருப்பிடம்

ஒட்டன்சத்திரம் நகாிலிருந்து பாச்சலுார் செல்லும் வழியில் சுமார் 13 கி.மீ. தூரத்தில் அமைந்துள்ளது. இதன் வழியாக மலைகளின் இளவரசி கொடைக்கானல், இவ்வழியில் சுமார் 90 கி.மீ. தூரத்தில் உள்ளது.
# பரப்பலாறு ஊராட்சி ஒன்றிய துவக்கப் பள்ளி

## சிறு ஊர்கள்

நெல்லுக்குழிபள்ளம், பால்கடை, மாஞ்சோலை ஆகிய பகுதிகளை கொண்டுள்ளது.
# பரப்பலாறு ஊராட்சி ஒன்றிய துவக்கப் பள்ளி

## மக்கள் தொகை

இப்பகுதியில் ஆண்கள் 478 பேர்களும், 372 பேர்களும் வசிக்கின்றனர். இதில் பள்ளி வயது குழந்தைகள் சுமார் 28 பேர் உள்ளனர். இதில் பரப்பலாறு ஊராட்சி ஒன்றிய துவக்கப்பள்ளியில் 25 பேர் பயிலுகின்றனர். இப்பகுதியில் அரசு உயர்நிலைப்பள்ளியும் செயல்படுகின்றது. இதில் 145 மாணவ, மாணவியரும் பயிலுகின்றனர்.
# பரப்பலாறு ஊராட்சி ஒன்றிய துவக்கப் பள்ளி

## தொழில்

இப்பகுதியில் வசிக்கும் மக்கள் முக்கியத்தொழில் விவசாயம் ஆகும். மேலும் தேன் எடுத்தல், மீன் பிடித்தல், ஆடு வளர்த்தல் ஆகிய தொழில்களை செய்கின்றனர்.
# பரப்பலாறு ஊராட்சி ஒன்றிய துவக்கப் பள்ளி

## கலாச்சாரம்

இப்பகுதியில் இந்துக்கள், கிருத்துவர்கள் வசிக்கின்றனர். வருடந்தோரும் இந்துக்கள் தங்கள் குலதெய்வ வழிபாடாக விழாக்கள் நடத்தி அன்னதானம் செய்கின்றனர்.
# வெற்றிலை நகரம்

**வெற்றிலை நகரம்** திண்டுக்கல் மாவட்டம் நிலக்கோட்டை வட்டத்தில் அமைந்துள்ளது இந்த வெற்றிலை நகரம். இது மலைகளின் இளவரசி என அழைக்கப்படும் கொடைக்கானல் மலையின் அடிவாரத்தில் அமைந்துள்ளது. திண்டுக்கல்லிலிருந்து கொடைக்கானல் செல்லும் பாதையில் இவ்வெற்றிலை நகரம் அமைந்துள்ளது. வத்தலக்குண்டு என்பது இதன் பெயராகும். வத்தலக்குண்டு நகரத்தின் தென்பகுதியில் மேற்கிலிருந்து கிழக்காக மஞ்சளாறு வளைந்து வளைந்து ஓடுகிறது. வெற்றிலைக்குப் பெயர் போன இந்நகரத்தில் முன்னொரு காலத்தில் இங்கு வெற்றிலை அதிகமாகப் பயிரிடப்பட்டது. காலப்போக்கில் இந்நிலை மாறி ஊர்ப்பெயரில் மட்டுமே இது காணப்படுகிறது. இங்கே விளைந்த வெற்றிலைகள் மிகவும் பிரபலமானவையாக இருந்தன. வெற்றிலை நகரத்தின் வழியிலன்றி வேறு வழியில் கொடைக்கானல் மலைக்குச் செல்ல முடியாது.  
வெற்றிலைக்குன்று மற்றும் பக்தர்கள் குன்று முற்காலத்தில் அழைக்கப்பட்ட நகரமே இன்று காலப்போக்கில் மருவி வத்தலக்குண்டு என்று அழைக்கப்படுகிறது. தியாகி சுப்ப்ரமணிய சிவா அவர்கள் பிறந்ததும் வளர்ந்ததும் சுதந்திரப்போராட்டத்துக்கு தன்னை தயாரித்ததும் இங்கே தான்.
அப்பேருந்து நிலையத்தை சுற்றியே அரசு மருத்துவமனை, மாரியம்மன் கோயில், வருவாய் அலுவலர் அலுவலகம், கிராம நிர்வக அலுவலர் அலுவலகம், காவல் நிலையம், பேரூராட்சி அலுவலகம் அனைத்தும் அமைந்துள்ளது சிறப்பு.
# மாங்கனீசு(II) புரோமைடு

**மாங்கனீசு(II) புரோமைடு** *(Manganese(II) bromide)* என்பது MnBr<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு மற்றும் புரோமின் சேர்ந்து இச்சேர்மம் உருவாகிறது.  
சிடில்லெ வினையில் பலேடியம் தனிமத்திற்குப் பதிலாக மாங்கனீசு(II) புரோமைடைப் பயன்படுத்த முடியும். இவ்வினையில் கரிமவெள்ளீயம்
சேர்மத்தைப் பயன்படுத்தி இரு கார்பன் அணுக்களைப் பிணைக்கும் செயலை மாங்கனீசு(II) புரோமைடு மேற்கொள்கிறது.
# ஆந்திரப் பிரதேசத் தலைநகர் வலயம்

**ஆந்திரப் பிரதேசத் தலைநகர் வலயம்** (*Andhra Pradesh Capital Region*) ஆந்திரப் பிரதேசத் தலைநகரம் அமராவதியையும் அதன் சுற்றுப்புற பகுதிகளையும் உள்ளடக்கிய நகர்த்தொகுதி அல்லது பெருநகர் பகுதி ஆகும். இப்பகுதி முழுமையும் ஆந்திரப் பிரதேசத் தலைநகர் வலய வளர்ச்சிக் குழுமத்தின் கீழ் அமையும். இந்த வலயத்தின் பரப்பளவு ஆகும்; கிருஷ்ணா மாவட்டத்தில் 29 வட்டங்களும் குண்டூர் மாவட்டத்தில் 29 வட்டங்களுமாக 58 வட்டங்கள் இதில் அடங்கும்.  
தலைநகர் வலயத்தில் குண்டூரின் 18 மண்டல்கள் முழுமையாகவும் 11 மண்டல்கள் பகுதியாகவும் அடங்கியுள்ளன; கிருஷ்ணாவில், 15 மண்டல்கள் முழுமையாகவும் 14 மண்டல்கள் பகுதியாகவும் அடங்கியுள்ளன.
# பாரம்பரிய நகர மேம்பாடு மற்றும் வளர்ச்சித் திட்டம்

**தேசிய பாரம்பரிய நகர மேம்பாடு மற்றும் வளர்ச்சித் திட்டம்** (*Heritage City Development and Augmentation Yojana*, **HRIDAY**) சனவரி 21, 2015 அன்று வெளியிடப்பட்டது; பாரம்பரிய நகரங்களின் பாரம்பரியப் பண்பைக் கெடாமல் இப்பகுதிகளில் ஊரகத் திட்டமிடல், பொருளாதார முன்னேற்றம் ஆகியவற்றை முன்னெடுப்பதே இதன் முதன்மை நோக்கமாக அறிவிக்கப்பட்டுள்ளது.  
பாரம்பரிய சொத்துக்களான நினைவகங்கள், மலைகள், கோவில்கள் முதலியவற்றுடன் தொடர்புடைய ஊரக கட்டமைப்பை மீளமைப்பதும் மேலும் சில மறைந்துள்ளச் சொத்துக்களை மீட்பதும் அடங்கிய **பாரம்பரிய கட்டமைப்பு திட்டங்கள்** இத்திட்டத்தின் கீழ் நிறைவேற்றப்படும். இத்திட்டத்தின் கீழ் புறத்தூய்மை வசதிகள், சாலைகள், பொதுப் போக்குவரத்து மற்றும் தானுந்து நிறுத்தங்கள், குடிச் சேவைகள், தகவல் மையங்கள் ஆகியன கட்டமைக்கப்படுகின்றன.  
மார்ச்சு 2017 வரையிலான **27 மாத காலகட்டத்தில்** ** 500 கோடி** செலவில், இத்திட்டம் 12 நகரங்களில் நிறைவேற்றத் திட்டமிடப்பட்டுள்ளது: அஜ்மீர், அமராவதி,(ஆந்திரப் பிரதேசம்), அம்ரித்சர், பாதமி, துவாரகை, கயை, காஞ்சிபுரம், மதுரா, உத்தரப் பிரதேசம், புரி, வாரணாசி, வேளாங்கண்ணி மற்றும் வாரங்கல்.
# டபிள்யூடி1190எஃப்

**டபிள்யூடி1190எஃப்** (*WT1190F*, *UDA34A3* அல்லது *UW8551D*) என்பது விண்வெளிக் கழிவு என நம்பப்படும் புவியின் ஒரு தற்காலிக செயற்கைக் கோள் ஆகும். இவ்வான்பொருள் புவியின் வளிமண்டலத்துள் 2015 நவம்பர் 13 06:18:34.3 (±1.3 செக்) ஒசநே அளவில் நுழைந்தது. இது பின்னர் காணாமல் போய், மீண்டும் 2013 நவம்பர் 29 இல் தோன்றியது. பின்னர் 2015 அக்டோபர் 3 அன்று காணப்பட்டது. ஆரம்பக்கட்டக் கணக்கீட்டின் படி, இது புவியை நீள்வட்டப் பாதையில் சுற்றி வருகிறது. இப்பொருள் மிகச் சிறியதாக இருப்பதால், புவியில் மோத முன்னரே இதன் பெரும்பாலான பகுதியோ அல்லது முழுவதுமோ வளிமண்டலப் பகுதியில் எரிந்து விடும், ஆனாலும் இது ஒரு பிரகாசமான எரிகோளமாக வானில் தெரியும் எனக் கூறப்பட்டது.. இவ்விண்பொருளில் இருந்து எஞ்சிய சிதிலங்கள் அனைத்தும் இலங்கையின் காலி நகருக்கு 100 கி.மீ. தூரத்தில் இந்தியப் பெருங்கடலில் வீழ்ந்திருக்கலாம் என நம்பப்படுகிறது. பன்னாட்டு வானியல் மையம் மற்றும் ஐக்கிய அரபு அமீரக விண்வெளி நிறுவனம் இரண்டும் கூட்டாக கல்ஃப்ஸ்ட்ரீம் 450 ஜெட் வானூர்தி மூலம் இவ்விண்பொருளின் வருகையை வானில் இருந்து அவதானித்தன. பன்னாட்டு வானியலாளர்கள் அடங்கிய வானக அவதானிப்புக் குழு டபிள்யூடி1190எஃப் விண்பொருள் புவியின் வளிமண்டலத்துள் நுழையும் காட்சியை வெற்றிகரமாகக் காணொளி மூலம் பதிவாக்கியது.  
**மோதுகை அணுகல்**  
| 05 | 20.8 | 602399 | 0.2 |  |
| --- | --- | --- | --- | --- |
| 08 | 20.5 | 524608 | 0.5 |  |
| 10 | 20.0 | 420800 | 0.8 |  |
| 11 | 19.6 | 345999 | 1.0 |  |
| 12 | 19.0 | 246196 | 1.4 |  |
| 13 | 17.1 | 89914 | 2.8 |  |
| மோதுகை | ~ -3 | 0 | 11.3 | } |
# மலையூர்

**மலையூர்** (லி மலையூர்) என்ற சிற்றூர் திண்டுக்கல் மாவட்டம் நத்தம் ஒன்றியம் லிங்கவாடி ஊராட்சியிலிருந்து 12 கி.மீ. தொலைவில் உள்ளது. மலைப் பகுதியான இக்கிராமத்திற்கு முறையான சாலை வசதி இல்லை. குழந்தைகள் நான்கு கிலோ மீட்டர் தூரம் கரடு முரடான பாதையில் பயணித்து தங்கள் கல்வியை தொடர்கிறார்கள். இக்கிராமத்தினர் இன்றளவும் தங்கள் பகுதியில் காலணி அணிவது கிடையாது. விஷப் பூச்சிகள் தீண்டி விட்டால் மலைக்குன்றில் உள்ள நீரை அருந்தினால் விஷம் முறிந்துவிடும் என நம்புகின்றனர். கைக்குத்தல் அரிசி மட்டுமே பயன்பாட்டில் உள்ளது.
# பஞ்சம்பட்டி

**நி.பஞ்சம்பட்டி** (Panjampatti) கிராமம் திண்டுக்கல் மாவட்டம், ஆத்தூர் வட்டத்தில் உள்ளது. இதன் ”நி” என்ற தலைப்பெழுத்து நிலக்கோட்டை என்பதைக் குறிப்பதாகும். பஞ்சம்பட்டி கிராமம் ஆத்தூர் வட்டத்திலேயே மிகப்பெரிய கிராமம் ஆகும். அதிக மக்கள்தொகை கொண்ட கிராமமும் ஆகும். திண்டுக்கல்லிலிருந்து சுமார் 8 கிலோமீட்டர் தொலைவில் உள்ளது.
இங்கு பழைமை வாய்ந்த **”திரு இருதய ஆண்டவர் திருத்தலம்”** என்ற கிறித்துவ தேவாலயம் ஒன்று உள்ளது. இந்த தேவாலயம் ஆங்கிலேயர்கள் காலத்தில் கட்டப்பட்டது ஆகும். இவ்வூரில் கொண்டாடப்படும் **பாஸ்கா விழா** உலகப் புகழ் பெற்றதாகும்.
இக்கிராமத்தில் அதிக எண்ணிக்கையில் இராணுவ வீரர்கள் உள்ளனர். எனவே இக்கிராமத்திற்கு **’இராணுவபட்டி”** என்ற சிறப்புப் பெயரும் உண்டு.
# மன்னவனூர்

**மன்னவனூர்** தமிழ் நாட்டில் திண்டுக்கல் மாவட்டத்திலுள்ள கொடைக்கானல் வட்டத்துக்குட்பட்ட வருவாய் கிராமமும், கொடைக்கானல் ஊராட்சி ஒன்றியத்தைச் சேர்ந்த ஓர் ஊராட்சியுமாகும். கொடைக்கானலில் இருந்து கிட்டத்தட்ட 35 கி.மீ தொலைவில் உள்ள மலைக் கிராமம். இவ்வூர் சிறந்த சுற்றுலாத் தலமாகவும் உள்ளது. மேல் மலைக் கிராமங்களின் மையப் பகுதியாகவும் இவ்வூர் காணப்படுகிறது.  
இங்குள்ள மக்களின் முக்கியத் தொழிலாக விவசாயம் உள்ளது. உருளைக்கிழங்கு, பூண்டு, கேரட், பீன்ஸ், காய்கறிகள் அதிக அளவில் விளைவிக்கப்படுகின்றன. இவ்வூரில் ஒரு மேல்நிலைப்பள்ளியும், துவக்கப்பள்ளி ஒன்றும் செயல்படுகின்றது.
# மன்னவனூர்

## ஆராய்ச்சி மையம்

இங்கு மத்திய அரசின் ஆராய்ச்சி மையம் அமைந்துள்ளது. 1965 ஆம் ஆண்டில் இந்திய வேளாண் ஆராய்ச்சிக் கழகத்தால், ராஜஸ்தான் மாநிலத்தின் டோங் மாவட்டத்தில் அமைக்கப்பட்ட மத்திய செம்மறியாடு உரோம ஆராய்ச்சி நிலையத்தின் தென்மண்டலக் கிளையாக இந்த ஆராய்ச்சி மையம் 1970 ஆம் ஆண்டு ஏற்படுதப்பட்டது.  
ஆஸ்திரேலியாவில் இருந்து இறக்குமதி செய்யப்பட்ட மெரினா வகை ஆடு, முயல் குறித்த ஆய்வில் இம்மையம் செயல்பட்டு வருகின்றது. இங்கு வளர்க்கப்படும் ஆடுகளில் இருந்து ரோமங்கள் வெட்டி சேகரிக்கப்பட்டு அவை கம்பளி ஆடை தயாரிக்கப் பயன்படுத்தப்படுகிறது. இம்மையத்தின் அருகில் அழகிய ஏரியும் அமைந்துள்ளது.
# மன்னவனூர்

## புல்வெளி

கொடைக்கானலுக்கு வரும் சுற்றுலா பயணிகளைக் கவரும் வகையில் மன்னவனூரில் சூழல் சுற்றுலாப் புல்வெளி 150 ஹெக்டேர் பரப்பளவில் மன்னவனூர் ஏரியைச் சுற்றி மூன்று கிலோமீட்டர் நீளத்தில் நடைபாதையும் இரு மரப்பாலங்களும் அமைக்கப்பட்டுள்ளன. மன்னவனூர் கைக்காட்டி சூழல் சுற்றுலா குழுவினர் மூலம் இது பாரமரிக்கப்பட்டு வருகிறது..
# ஆரியநெல்லூர்

**ஆரியநெல்லூர்** (*Ariyanellur*) என்பது தென்னிந்தியாவின், தமிழ்நாட்டின், திண்டுக்கல் மாவட்டம் ஆத்தூர் வட்டத்தில், திண்டுக்கல் - குமுளி நெடுஞ்சாலையில் 7 வது கிலோமீட்டரில் உள்ள ஒரு சிற்றூராகும். இது முன்னிலைக்கோட்டை ஊராட்சியால் நிருவகிப்படுகிறது. இங்கு முற்காலத்தில் அதிக நெல் விளைந்ததால் இப்பெயர் வந்தது. இவ்வூரில் இந்துக்களும், கிறித்தவர்களும் ஒற்றுமையாக வாழ்ந்து வருகிறார்கள். இப்பகுதியில் நெல், வாழை, காய்கறிகள், தென்னை போன்ற பயிர்கள் சாகுபடி செய்யப்படுகின்றன. இங்கு உள்ள்வர்களில் பலர் அரசுப்பணியில் உள்ளனர். பலர் விவசாய பணிகளில் ஈடுபட்டு வருகின்றனர்.
# ஆரியநெல்லூர்

## அமைவிடம்

இந்த ஊரானது மாவட்ட தலைநகரான திண்டுக்கல்லிருந்து 9 கிலோமீட்டர் தொலைவிலும், ஆத்தூரில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 465 கிலோமீட்டர் தொலைவிலும் உள்ளது.
# ஆரியநெல்லூர்

## சிறப்புகள்

இங்கு உள்ள கிறித்தவர்களின் புனித இராயப்பர் சின்னப்பர் தேவாலயம் மிகவும் சிறப்பு வாய்ந்தது. இவ்வாலயத்தில் உள்ள இராயப்பர் சொருபத்தை சுற்றி வரும்போது அதன் நிழல் விழுவதால் நேயாளிகள் குணமடைந்து வருகிறார்கள்.ஒவ்வொரு சனிகிழமையும் மாலையில் இதற்கு ஏற்பாடு செய்ய பட்டுள்ளது. இவ்வாலாய ஆண்டு திருவிழா ஒவ்வொரு ஆண்டும் சூன் மாதம் 28,29 ம் தேதிகளில் கொண்டாடப்டுகிறது.இவ்விழாவில் அனைத்து மதத்தினரும் கலந்து கொண்டு சிறப்பிக்கின்றனர்.
# மாங்கனீசு(II) புளோரைடு

**மாங்கனீசு(II) புளோரைடு** *(Manganese(II) fluoride )* என்பது MnF<sub>2</sub><sub></sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். மாங்கனீசு மற்றும் புளோரின் தனிமங்கள் இணைந்து உருவாகும் இச்சேர்மம் இளம் சிவப்பு நிறத்தில் படிகத் திண்மமாகக் காணப்படுகிறது. இளஞ்சிவப்பு நிறம் மாங்கனீசு(II) வகைச் சேர்மங்களுக்கு அடையாளமாக விளங்குகிறது. மாங்கனீசை ஐதரோபுளோரிக் அமிலத்தில் உள்ள பல்வேறு வகைப்பட்ட மாங்கனீசு(II) சேர்மங்களுடன் சேர்த்து சூடாக்குவதன் மூலம் மாங்கனீசு(II) புளோரைடு உருவாகிறது. இது சிறப்புவகை கண்ணாடிகள் மற்றும் சீரொளிகள் தயாரிப்பில் பயன்படுத்தப்படுகிறத
# கீழானவயல்

**கீழானவயல்** தமிழ் நாட்டில் திண்டுக்கல் மாவட்டத்திலுள்ள கொடைக்கானல் ஊராட்சி ஒன்றியத்தைச் சேர்ந்த ஓர் மலைக்கிராமம் ஆகும். இவ்வூர் கொடைக்கானல் மலையின் தென்மேற்கு திசையில் 40 கி.மீ. தூரத்தில் அமைந்துள்ள மன்னவனூர் ஊராட்சிக்குட்பட்ட ஒரு பகுதியாகும். கீழானவயல் மன்னவனூரிலிருந்து 5 கி.மீ. தொலைவில் உள்ளது. இவ்வூர் மக்கள் விவசாயத் தொழிலையே வாழ்க்கைத் தொழிலாகக் கொண்டுள்ளனர். இவ்வூர் சுமார் 320 மக்கள் தொகையைக் கொண்டது.
# 108 விநாயகர் கோவில்

**108 விநாயகர் கோவில்** தமிழ்நாடு மாநிலம், திண்டுக்கல் நகரின் மையத்தில் உள்ள கோபாலசமுத்திர குளக்கரையில் அமைந்து உள்ளது. இக்கோவிலில் உள்ள 32 அடி உயர விநாயகர் சிலை 32 அடி உயரமுள்ளது. பக்தர்களே அபிசேகம் செய்யும் பொருட்டு '108' வகையான விநாயகர் சிலைகள் உள்ளன. கோவில் குளக்கரையைச் சுற்றிலும் நடைப்பயிற்சி மேடை அமைத்து விளக்குகளால் அலங்கரிக்கப்பட்டுள்ளது.
# மானூர் சுவாமிகள்

**மானூர் சுவாமிகள்** திண்டுக்கல் மாவட்டத்தில் பழனிக்கு அருகில் உள்ள மானூர் கிராமத்தில் வாழ்ந்துள்ள சித்தராவார். இவர் நிர்வாணமாக இருப்பார் என்றும் பக்தர்களுக்கு போர்வையை உடலில் சுற்றிக்கொண்டு காட்சியளிப்பாரென்றும் சொல்லப்படுகிறது.  
அப்பகுதி மக்களுக்கு பல நன்மைகளை செய்துள்ளார். இவர் கண்ட சித்து படித்தவர். இவரது ஜீவசமாதி பெருவுடையார் கோவிலுக்கு செல்லும் வழிக்கு முன்பும் கோதைமங்கலம் அருகில் அமைந்துள்ளது.
# மானூர் சுவாமிகள்

## மகா சமாதி

1945 நவம்பர் 4ல் மானூர் சாமி மகா சமாதியடைந்தார். தமிழ் கணக்கில் பார்திப வருடம் ஐப்பசி 19. இவரது சமாதி கோதைமங்கலம் மானூர் சுவாமிகள் மகா சமாதி என்று அழைக்கப்படுகிறது.  
இவையன்றி பல இடங்களில் இவர் சமாதிகள் உள்ளதாகவும் நம்புகின்றனர்.
# மானூர் சுவாமிகள்

## குருபூசை

இவரது பிறந்த நட்சத்திரம் அன்றும் அம்மாவாசை, பௌர்ணமி அன்றும் சிறப்பு பூஜைகள் நடைபெற்று அன்னதானம் வழங்கப்படுகிறது. இவரது குருநாதர் ஸ்ரீலஸ்ரீ தெய்வசிகாமணி. குருநாதருடைய ஜீவசமாதியும் அவ்வூர் ஆற்றங்கரையில் அமைந்துள்ளது.
# கே. சி. பட்டி

**கே. சி. பட்டி** திண்டுக்கல் மாவட்டம் கொடைக்கானல் வட்ட த்தில் மேற்கு தொடர்ச்சிமலையில் அமைந்துள்ள ஒரு மலைக்கிராமம். இங்கு மலைவாழை, காப்பி, மிளகு மற்றும் ஆரஞ்சு விளைகிறது. தெலுங்கு மொழி பேசும் மக்கள் அதிகமாக வசிக்கின்றனர். தற்போது தாண்டிக்குடி இயற்கைச் சுற்றுலா மையத்தின் முக்கியபகுதியாக இருக்கிறது. இங்கு மருத்துவ குணம் நிறைந்த மூலிகைகள் மற்றும் மலைத்தேன் கிடைக்கிறது.
# காட்டு நொச்சி

**காட்டு நொச்சி**, **மயிலை**, **மயிலை நொச்சி** அல்லது **மயிலாடி**(*Peacock chaste tree*, *Vitex altissima*) என்பது பூக்கும் தாவர இனத்தைச் சேர்ந்த தாவரமாகும். இது 20 மீற்றர் வரை வளரக்கூடியது ஆகும். காட்டுநொச்சி வங்காளதேசம், இந்தியா, இந்தோனேசியா, மியான்மர், பப்புவா நியூ கினி மற்றும் இலங்கை ஆகிய இந்தோ-மலாயச் சூழல் வலய நாடுகளுக்கே உரித்தான தாவரமாகும். இதன் சாம்பல் கலந்த பட்டை முதிர்ச்சியால் செதில்களுடையதாக மாறுகிறது. இதன் பழம் ஊதா கலந்த கருப்பு நிறமாகும்.
# காட்டு நொச்சி

## பொதுப் பெயர்கள்

- மலையாளம் – மையில்லா, மைலெல்லு
- மராத்தி – தவி-ரிவ்தி, பலேச்
- தெலுங்கு – கன்டுபரு, நேமிலியாடொகு
- கன்னடம் – மைரொல், நேவாலடி, நவுலாடி, பல்கெய்
- சிங்களம் – மில்லா (මිල්ල)
- ஆங்கிலம் – பீக்கொக் சேஸ்ட் டிரீ, டோல் சேஸ்ட் டிரீ
- அசாமியம் – ஆஹாய் (অহোঈ )
- சமசுகிருதம் – அதுலம் (अतुलम्), திலகம் (तिलकम्)
- நேபாளி – டின்-பட்டே
# கங்கிரினைட்டு

**கங்கிரினைட்டு** *(Cancrinite)* என்பது Na6Ca2[(CO3)2|Al6Si6O24]•2H2O என்ற வேதியியல் வாய்பாடு கொண்ட ஃபெல்சுபதாய்டல் தொகுதியைச் சேர்ந்த ஒரு கனிமம் ஆகும். சிலிக்காவின் அளவு குறைந்த கார ஃபெல்சுபாரே, ஃபெல்சுபாதாய்டல் தொகுதியாகும். கூட்டு கார்பனேட்டு , சோடியம் சிலிக்கேட்டு மற்றும் அலுமினியம் ஆகியவை இக்கனிமத்தின் உட்கூறுகள் ஆகும். மஞ்சள் கலந்த பழுப்பு நிறமாகவும், சிவப்பு, பச்சை, வெண்மை மற்றும் நிறமற்றவையாகவும் கங்கிரினைட்டு கனிமம் காணப்படுகிறது. இக்கனிமத்தின் பிளவுகள் முத்துப் போன்ற மிளிர்வைக் கொண்டுள்ளன. குறை சங்கு முறிவு கொண்ட , எளிதில் உருகும் தன்மையுடைய இக்கனிமத்தின் கடினத் தன்மை 5-6 மற்றும் ஒப்படர்த்தி 2.45 ஆகும். சிலிக்கேட்டு வகை கனிமங்களுடன் இது இயல்புக்கு மாறாகச் செயல்படுகிறது. ஐதரோ குளோரிக் அமிலத்தில் கரைந்து பசை போன்ற ஊன் சிவப்பு வீழ்படிவைக் கொடுக்கிறது.  
அறுகோண அமைப்புடனும், அரிதான படிகங்களின் படிக அமைப்பும், ஒழுங்கான படிகப் பிளவுடனும் இதன் அமைப்பு காணப்படுகிறது.  
பன்னாட்டு கனிமவியல் சங்கம் கங்கிரினைட்டு கனிமத்தை Ccn என்ற குறியீட்டால் அடையாளப்படுத்துகிறது.
# விருமாண்டம்பாளையம்

**விருமாண்டம்பாளையம்**, திருப்பூர் மாவட்டத்தில் ஊத்துக்குளி வட்டம், ஊத்துக்குளி ஊராட்சி ஒன்றியத்திற்கு உட்பட்ட ஒரு கிராமம். இது ஒரு கிராமப் பஞ்சாயத்து ஆகும். இதில் விருமாண்டம்பாளையம், தில்லைகுட்டைபாளையம், பெரியக்காபாளையம், மல்லிபாளையம், ஒட்டுவிளாங்காடு, கீழேரிப்பதி, நொச்சிக்காடு, ஒத்தைப்பனைமேடு, சடையம்பதி, அம்மாபாளையம், கருக்குப்பாளையம், பொரசுப்பாளையம், கருக்கன்கூட்டம், அம்மன்கோவில்புதூர் போன்ற ஊர்கள் உள்ளன. விருமாண்டம்பாளையம் ஊராட்சியில் மூன்று தொடக்கப்பள்ளிகள் விருமாண்டம்பாளையம், அம்மாபாளையம் மற்றும் கீழேரிப்பதி என்ற ஊர்களில் அமைந்துள்ளன. தொடக்க வேளாண்மை கூட்டுறவு கடன் சங்கம் ஒன்றும் விருமாண்டம்பாளையத்தில் செயல்பட்டு வருகிறது. இங்கு பிரீமியர் ஆயத்த ஆடை தயாரிப்பு தொழிற்சாலை செயல்பட்டு வருகிறது. விருமாண்டம்பாளையம், செங்கப்பள்ளி-கோபிசெட்டிபாளையம் மாநிலச் சாலையில் அமைந்துள்ளது. செங்கப்பள்ளி மற்றும் குன்னத்தூர் ஆகியவை அருகில் உள்ள பெரிய ஊர்கள் ஆகும்.
# கு. பிச்சாண்டி

**கு. பிச்சாண்டி** (*K. Pitchandi*) ஒரு தமிழக அரசியல்வாதியும், தமிழகத்தின் தற்போதைய சட்ட மன்ற உறுப்பினரும் மற்றும் சட்டப்பேரவையின் துணைத்தலைவரும் ஆவார். இவர் 1989, 1996, 2001 மற்றும் 2006 ஆம் ஆண்டுகளில் நடந்த சட்டமன்றத் தேர்தல்களில், திருவண்ணாமலை சட்டமன்ற தொகுதியிலிருந்து, திராவிட முன்னேற்றக் கழக கட்சி சார்பில் போட்டியிட்டு, தமிழக சட்டமன்றத்திற்கு நான்கு முறை தேர்ந்தெடுக்கப்பட்டார்.. 1996 முதல் 2001 வரை தமிழக வீட்டு வசதித்துறை அமைச்சராகப் பதவி வகித்தார். பின்னர் 2021 ஆம் ஆண்டில் நடைபெற்ற சட்டமன்றத் தேர்தலில், கீழ்பெண்ணாத்தூர் தொகுதியில் இருந்து திமுக சார்பில் சட்டமன்ற உறுப்பினரானார்.
# குசிநகர்

**குசிநகர்** அல்லது **குஷி நகர்** (Kushinagar, Kusinagar or Kusinara) இந்தியாவின் உத்திரப் பிரதேசம் மாநிலத்தில், குசிநகர் மாவட்டத்தில் உள்ள நகரப் பஞ்சாயத்தாக உள்ளது. கௌதம புத்தர் தனது எண்பதாவது அகவையில் பரிநிர்வாணம் அடைந்த நகரம். கோரக்பூரிலிருந்து கிழக்கே 53 கி.மீ. தொலைவில் அமைந்துள்ளது. குசிநகரம் அனைத்துலக பௌத்தர்களின் புனித தலமாக விளங்குகிறது.
# குசிநகர்

## மக்கள் பரம்பல்

2011ஆம் ஆண்டு நடத்தப்ப்பட்ட மக்கட்தொகை கணக்கெடுப்பின் படி, குசிநகர மக்கட்தொகை 22,214 ஆக உள்ளது. அதில் ஆண்கள் 52%, பெண்கள் 48% ஆக உள்ளது. மொத்தம் 3462 வீடுகள் கொண்டுள்ளது. எழுத்தறிவு விகிதம் 78.43%.
# குசிநகர்

## அமைவிடம்

கோரக்பூரின் கிழக்கே 53 கிலோ மீட்டர் தொலைவில், தேசிய நெடுஞ்சாலை எண் 28இல் அமைந்துள்ளது குசி நகரம். அருகில் அமைந்த தொடருந்து நிலையம் கோரக்பூர் ஆகும்.
# குசிநகர்

## புத்தரின் மகாபரிநிர்வாணக் காட்சி

கௌதம புத்தர் குசிநகரில் தமது 80வது அகவையில் படுத்த கோலத்தில் பரிநிர்வாணம் அடைந்தார். அப்பரிநிர்வானக் காட்சியை குசிநகரில் சிற்பமாக செதுக்கி வைக்கப்பட்டுள்ளது.
# குசிநகர்

## இதனையும் காண்க

- லும்பினி
- கபிலவஸ்து
- வைசாலி
- சாரநாத்
- கயை
- சாஞ்சி
- ராஜகிரகம்
- சிராவஸ்தி
- அசோகரின் தூண்கள்
- புத்தகயா
- பர்குட் அசோகர் தூண்
# ரிச்சர்ட் ரிசி

**ரிச்சர்ட் சாராப் பாபு** திரைப்படங்களில் **ரிச்சர்ட் ரிசி** இந்தியத் திரைப்பட நடிகர் ஆவார். அதிகமாக தமிழ், தெலுங்கு மொழிகளில் நடித்து வருகிறார். இவர், நடிகர் அஜித் குமாரின் மனைவியான சாலினியின் சகோதரர் ஆவார்.
# ரிச்சர்ட் ரிசி

## வாழ்க்கைக் குறிப்பு

### ஆரம்பகால வாழ்க்கை

ரிச்சர்ட், சென்னையில் குடியேறிய மலையாளக் குடும்பத்தில் *பாபு*, *ஏலியஸ்* இணையருக்கு 1977 அக்டோபர் 20 அன்று மகனாகப் பிறந்தார். 12ஆம் வகுப்பு வரை, லயோலா மெட்ரிக்குலேசன் பள்ளியில் கல்வி பயின்றார். இவரது தங்கைகளான சாலினி, சாமிலி இருவரும் திரைப்பட நடிகைகள் ஆவர். இவரது தந்தை கேரளத்தின் கொல்லம் நகரைச் சேர்ந்தவர். தாயார் சென்னையில் குடியேறிய மலையாளக் குடும்பத்தைச் சேர்ந்தவர். இவரது தந்தை நடிகர் ஆவதற்காக சென்னைக்கு குடிபெயர்ந்தவர். இவர் மற்றும் இவரது சகோதரிகளும் பெரிய நடிகைகளாக திகழ்ந்ததன் மூலமாக, தான் பெரிய நடிகராக வேண்டும் என்கிற இவர்களது தந்தையின் இலட்சியத்தை நிறைவேற்றினர். அஜித் குமார், இவரது சகோதரி சாலினியின் கணவராவார்.
# ரிச்சர்ட் ரிசி

## நடித்த திரைப்படங்கள்

காதல் வைரஸ்
திரௌபதி
# மீடியாவிக்கி:VisualFileChange.js

/**
- Read !
- VisualFileChange, formerly AjaxMassDelete was composed by User:Rillke in 2011
- Removed previous credit per diff=75592478&oldid=75591275
- (nothing eligible for copyright in it any more)
- If you propose changes or make changes to this script you agree to publish them under
- the licenses this script is licensed under (see following lines)
-
- TODO if version 1.18 ready, add possibility to revert all images
- http://svn.wikimedia.org/viewvc/mediawiki/trunk/phase3/includes/api/ApiFileRevert.php?view=log
- action=filerevert&filename=File:MassDeleteOTRS.png&comment=TestingBryanTongMinhRevert&archivename=20110429234711!Wiki.png&token=+\\
-
- Depends on MediaWiki:VisualFileChange.js/exec.js, ./ui.js, ./cfg.js
-
- @description
- Helps performing mass-changes on the uploads of a particular user or files in one category.
-
- @author Rillke, 2011
- @license CC-BY-SA, GFDL; Attribution: User:Rillke.
- You must add attribution to the UI.
- Happy reusing!
- /  
//
# வாரென் கிண்ணம்

**வாரென் கிண்ணம்** என்பது, ஆண்கள் ஓரினச் சேர்க்கையில் ஈடுபடுவதைக் காட்டும் இரண்டு உருவங்களால் அலங்காரம் செய்யப்பட்ட ஒரு வெள்ளியாலான பருகும் கிண்ணமாகும். 1999ல் 1.8 மில்லியன் பவுண்டுகளைக் கொடுத்து பிரித்தானிய அருங்காட்சியகம் இதை வாங்கியது. அக்காலத்தில் இந்த அருங்காட்சியகம் வாங்கியிருந்த பொருட்களில் அதிக விலை கொடுத்து வாங்கப்பட்ட தனிக் கொள்வனவு இதுவே. இது பொதுவாக யூலியோ -குளோடிய வம்சக் (கிபி முதலாம் நூற்றாண்டு) காலத்தைச் சேர்ந்தது எனக் கருதப்படுகிறது. எனினும் இதன் நம்பகத்தன்மை குறித்த ஐயங்களும் உள்ளன.  
இதன் பெயர் தற்காலத்தில் இதன் முதல் உரிமையாளரான எட்வர்டு பெரி வாரென் என்பவரது பெயரைத் தழுவியது. இவரது கலைச் சேகரிப்புக்களுக்காகப் பெரிதும் அறியப்பட்ட இவரது சேகரிப்புக்களில், ரொடினின் "முத்தம்" சிலை, கிரனாச்சின் "ஆதமும் ஏவாளும்" ஓவியம் என்பனவும் அடங்கும்.
# வாரென் கிண்ணம்

## அலங்கார உருவங்கள்

பாலுணர்வுக் காட்சிகளைக் காட்டும் போக்கு உரோமக் கலைகளில் பரவலாகக் காணப்படுகின்றது. ஆனாலும், கிரேக்கக் கலைகளுடன் ஒப்பிடும்போது, உரோமக் கலைகளில், இருபால் சார்ந்த காட்சிகள், ஒரு பால் சார்ந்த காட்சிகளை விடக் கூடுதலாகக் காணப்படுகின்றன. பிற்காலத்தில் இவ்வாறான கலைப்பொருட்கள் தெரிந்து அழிக்கப்பட்டிருக்கலாம் அல்லது வெளியிடப்படாமல் இருந்திருக்கலாம் என்பதால், அக்காலத்தில் இத்தகைய கலைப்பொருட்கள் குறைவாக இருந்தன என்று சொல்லமுடியாது.
# ஓட்ட விளக்கப்படம்

**ஓட்ட விளக்கப்படம்** (*run chart*) அல்லது **தொடர்வரிசை-ஓட்ட விளக்கப்படம்** (*run-sequence chart*) என்றழைக்கப்படும் வரைபடம் கண்டறியப்பட்ட தரவுகளை காலத்தொடர் வரிசையில் காட்டுகிறது. பெரும்பாலும் காட்டப்படும் தரவுகள் ஒரு உற்பத்தி அல்லது மற்ற தொழில் செயல்முறைகளின் வெளியீடு அல்லது செயல்திறன்களைப் பிரதிபலிக்கிறது.
# ஓட்ட விளக்கப்படம்

## கண்ணோட்டம்

தொடர்வரிசை-ஓட்ட விளக்கப்படம் எளிதில் ஒருமாறிகளின் தரவு தொகுப்புகளை சுருக்கமாக வரைபடம் மூலம் விளக்குகிறது. ஒருமாறி தரவுத்தொகுப்புகளின் பொதுவான கற்பிதம் பின்வருவன போன்று இருக்கிறது:
- சீரற்ற வரைபடங்கள்;
- ஒரு நிலையான பகிர்விலிருந்து;
- ஒரு பொதுவான இடத்துடன்; மற்றும்
- ஒரு பொதுவான அளவுடன்  
தொடர்வரிசை-ஓட்ட விளக்கப்படமானது தரவுகளின் இடங்கள் மற்றும் அளவுகளில் ஏற்படும் மாற்றங்களை தெளிவாக காட்டுகிறது, இதன் மூலம் தரவுகளில் ஏற்படும் வித்தியாசத்தினை எளிதில் கண்டறியமுடியும்.  
ஓட்ட விளக்கப்படமானது, புள்ளியியல் செயல்முறைக் கட்டுப்பாட்டுகளில் பயன்படுத்தப்படும் கட்டுப்பாடு விளக்கப்படம்-தனை ஒத்திருக்கிறது. ஆனால் கட்டுப்பாடு வரம்புகளை கொண்டிருக்காது. இதனை உருவாக்குவது எளிது ஆனால் கட்டுப்பாடு விளக்கப்படத்தினைப் போன்று பகுப்பாய்வு நுட்பங்களின் பயன்களை முழுவதும் தருவதில்லை.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

தமிழ் இணையக் கல்விக்கழகம் (த. இ. க.) முன்னெடுக்கும் திட்டங்களில் ஒன்றான *மாவட்ட அளவில் ஆசிரியர்களுக்கு விக்கிப்பீடியா பயிற்சி அளித்தல்* குறித்தான தகவல்கள் இங்கு தொகுக்கப்படுகின்றன.  
திட்டத்தின் வேரினைப் பற்றி அறிந்துகொள்ள **இங்கு** சொடுக்கவும்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## பயிற்சியின் உள்ளடக்கம்

தமிழ்நாடு, மாநிலக் கல்வி ஆராய்ச்சி மற்றும் பயிற்சி நிறுவனமும் தமிழ் இணையக் கல்விக்கழகமும் இணைந்து ஆசிரியர்களுக்கான அடிப்படைக் கணினிப் பயிற்சி, மென்பொருட்கள் பயிற்சி, தட்டச்சுப்பயிற்சி, விக்கிப்பீடியாவில் தொகுத்தல் பயிற்சி ஆகிய பயிற்சிகளைத் தருகின்றன.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## கால அட்டவணை

இப்பயிற்சித் திட்டமானது 2015ஆம் ஆண்டு அக்டோபர், நவம்பர் மாதங்களில் ஆறுகட்டங்களாக தமிழ்நாடு முழுவதும் அனைத்து மாவட்டத் தலைநகரங்களிலும் நடைபெறத் திட்டமிடப்பட்டுள்ளது. இதன் விவரங்கள் கீழே:
| கட்டங்கள் | நடைபெறும் மாவட்டங்கள் | நாட்கள் | குறிப்பு |
| --- | --- | --- | --- |
| முதல் | தருமபுரி, திண்டுக்கல், சேலம், அரியலூர் | அக்டோபர் 28, 29 & 30 | அரியலூரில் நடைபெறவில்லை. |
| இரண்டு | கோவை, திருச்சி, ஈரோடு, பெரம்பலூர், கரூர், தேனி | நவம்பர் 2, 3 & 4 | பெரம்பலூரில் நடைபெறவில்லை |
| மூன்று | நீலகிரி, நாமக்கல், விழுப்புரம், கடலூர், வேலூர், திருவண்ணாமலை | நவம்பர் 4, 5 & 6 |  |
| நான்கு | சிவகங்கை, புதுக்கோட்டை, ராமநாதபுரம், தஞ்சாவூர், திருவாரூர் | நவம்பர் 16, 17 & 18 |  |
| ஐந்து | திருநெல்வேலி, தூத்துக்குடி, கன்யாகுமரி, விருதுநகர், திருப்பூர் | நவம்பர் 18, 19 & 20 |  |
| ஆறு | காஞ்சீபுரம், திருவள்ளூர், சென்னை, மதுரை, கிருஷ்ணகிரி | நவம்பர் 23, 24 & 25 | காஞ்சீபுரத்தில் விக்கி வகுப்பு இல்லை. |  
முதலியோருக்கு வேண்டுகோள்:  
இப்பயிற்சி ஒவ்வொரு மாவட்டத்திலும் மூன்று நாட்கள் நடக்கின்றது. இரண்டு நாட்கள் கல்வித்துறையின் வழமையான பயிற்சி. மூன்றாவது நாளின் பெரும்பகுதி விக்கிப்பீடியா பயிற்சிக்கு. இந்த மூன்றாவது நாள் என்பது நம்மைப் போன்ற விக்கிப்பீடியர்கள் என்று வந்து பயிற்சி அளிக்க முடிகிறதோ அதற்கேற்ப முதல் நாளாகவோ இரண்டாவது நாளாகவோ மூன்றாவது நாளாகவோ அமையும். எனவே, ஒரு பயனர் அருகருகில் உள்ள மூன்று மாவட்டங்களில் தொடர்ந்து மூன்று நாட்கள் பயிற்சி அளிக்க முடியும். இயன்றவர்கள் தத்தம் ஊருக்கு அருகில் உள்ள மாவட்டங்களுக்குச் சென்று ஆசிரியர்களுக்குப் பயிற்சி அளிக்க வேண்டுகிறேன். விக்கிப்பீடியர்கள் நேரடியாக கலந்து கொண்டு பயிற்சி அளித்தால் மட்டுமே இந்த வாய்ப்பினைச் சிறப்பாகப் பயன்படுத்த முடியும். இதற்கு முன் இத்தகைய பரப்புரைகளுக்குச் சென்றதில்லையே என்ற தயக்கமும் வேண்டாம். உங்களுக்குத் தெரிந்ததைச் சொல்லித் தந்தால் போதும். பங்கேற்பாளர்களுக்குப் பயனர் கணக்கு உருவாக்கி மணல் தொட்டியல் எழுதுதல், படம் ஏற்றும் பயிற்சி, கலைக்களஞ்சிய முக்கியத்துவம் உள்ள தலைப்புகளில் எப்படி நம் நடைக்கு ஏற்ப எழுதுவது என்பன போன்ற அடிப்படையான விசயங்களைச் சுட்டினால் போதும். இயலும் எனில் என்னையோ பார்வதியையோ தொடர்பு கொள்ளுங்கள். நிகழ்வில் கலந்து கொள்வதற்கான அனைத்துச் செலவுகளும் ஏற்பாடுகளும் தமிழக கல்வித் துறையால் பொறுப்பேற்கப்படும். --இரவி (பேச்சு) 13:55, 1 நவம்பர் 2015 (UTC)  
இரண்டு மற்றும் மூன்றாம் கட்ட விக்கிப்பீடியா பயிற்றுநர்களின் பெயர்கள் கிடைக்கத் தாமதமானதால் ஆசிரியர்களையே நியமித்துள்ளனர். இதில் தமிழ்ப்பரிதியும் இயன்றவரை அனைத்து மாவட்டங்களுக்கும் செல்கிறார். எனவே ஆறாம் தேதி. வெல்லூர் மற்றும் திருவண்ணாமலைக்கு ஆட்கள் தேவை. திருவண்ணாமலைக்கு ஸ்ரீதர் செல்ல விருப்பம் தெரிவித்துள்ளார். வேலூரில் கலந்துகொள்ள விருப்பமுள்ளவர்கள் தெரிவிக்கவும்.
வழமையான விக்கிப்பீடியா பட்டறைகள் போல பார்வையாளராகச் செல்ல முடியாது என்பதை நினைவில் கொள்க. முன்பே தகவல் தெரிவிக்க வேண்டும்.--&#32;பார்வதிஸ்ரீ (பேச்சு) 18:35, 1 நவம்பர் 2015 (UTC)
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## கால அட்டவணை

### 16.11.2015

1. சிவகங்கை: மைக்கேல் பொறியியல் மற்றும் தொழில்நுட்பக் கல்லூரி, காளையார் கோயில்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## கால அட்டவணை

### 17.11.2015

1. புதுக்கோட்டை: ஜெ.ஜெ. பொறியியல் கல்லூரி, புதுக்கோட்டை
1. தஞ்சாவூர்: பாரத் கலை மற்றும் அறிவியல் கல்லூரி, தஞ்சவூர்
1. ராமநாதபுரம்: சையத் அம்மாள் பொறியியல் கல்லூரி, ராமநாதபுரம்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## கால அட்டவணை

### 18.11.2015

1. திருவாரூர்: சுவாமி தயானந்தா கலை அறிவியல் கல்லூரி, மஞ்சக்குடி. திருவாரூர்.
1. விருதுநகர்: ஸ்ரீ வித்யா பொறியியல் கல்லூரி, விருதுநகர்.
1. கன்னியாகுமரி : பொன்ஜெஸ்லி பொறியியல் கல்லூரி, நாகர்கோவில்.
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## கால அட்டவணை

### 19.11.2015

1. திருப்பூர் : ஏஞ்சல் பொறியியல் கல்லூரி, தாராபுரம் சாலை, திருப்பூர்.
1. திருநெல்வேலி: எஃப்.எக்ஸ். பாலிடெக்னிக் கல்லூரி வளாகம், தருவை. திருநெல்வேலி
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## கால அட்டவணை

### 20.11.2015

1. தூத்துக்குடி: நேஷனல் பொறியியல் கல்லூரி, கே.ஆர் நகர். கோவில்பட்டி
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## கால அட்டவணை

### 24.11.2015

1. மதுரை: அரசு உயர்நிலைப்பள்ளி, செனாய் நகர், மதுரை.
1. கிருஷ்ணகிரி: அதியமான் கல்லூரி, ஒசூர்
1. சென்னை: கே. கே. நகர். மீனாட்சி கல்லூரி
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## கால அட்டவணை

### 25.11.2015

1. திருவள்ளூர்:  
23
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### தருமபுரி மாவட்டம்

- நாள்:28.10.2015
- இடம்:தருமபுரி ஜெயம் பொறியியல் கல்லூரி
- கலந்து கொண்டோர் எண்ணிக்கை:45
- பயிற்சியாளர்: பார்வதி
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### திண்டுக்கல் மாவட்டம்

- நாள்:29.10.2015
- இடம்:திண்டுக்கல் ஆர்.வி.எஸ் பொறியியல் கல்லூரி
- கலந்து கொண்டோர் எண்ணிக்கை:48
- பயிற்சியாளர்: பார்வதி
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### சேலம் மாவட்டம்

- நாள்:30.10.2015
- இடம்:சேலம் சோனா பொறியியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்: பார்வதி
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### கரூர் மாவட்டம்

- நாள்:2.11.2015
- இடம்:கரூர் குமாரசாமி பொறியியல் கல்லூரி
- கலந்து கொண்டோர் எண்ணிக்கை:51
- பயிற்சியாளர்கள்:பார்வதி, பயனர்:அபிராமி நாராயணன்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### தேனி மாவட்டம்

- நாள்:2.11.2015
- இடம்:தேனி கம்மவார் பொறியியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்கள்: விஜய் ஆனந்த், சுரேஷ்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### திருச்சி மாவட்டம்

- நாள்:3.11.2015
- இடம்:திருச்சி ஆக்ஸ்ப்போர்டு பொறியியல் கல்லூரி
- கலந்து கொண்டோர் எண்ணிக்கை:51
- பயிற்சியாளர்கள்: ஸ்ரீதர், விஜய் ஆனந்த், சுரேஷ்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### ஈரோடு மாவட்டம்

- நாள்:3.11.2015
- இடம்:அல் அமீன் பொறியியல் கல்லூரி மொடக்குறிச்சி
- கலந்து கொண்டோர் எண்ணிக்கை:50
- பயிற்சியாளர்கள்: பார்வதி, பயனர்:அபிராமி நாராயணன்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### நாமக்கல் மாவட்டம்

- நாள்:4.11.2015
- இடம்:[திருச்செங்கோடு[]] கே. எஸ்.ஆர் பொறியியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்கள்: பார்வதி, பயனர்:அபிராமி நாராயணன்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### கோவை மாவட்டம்

- நாள்:4.11.2015
- இடம்:புளியம்பட்டி பி.ஏ பொறியியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்கள்: விஜய் ஆனந்த், சுரேஷ்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### நீலகிரி மாவட்டம்

- நாள்:5.11.2015
- இடம்:கோத்தகிரி
- கலந்து கொண்டோர் எண்ணிக்கை:50
- பயிற்சியாளர்கள்: விஜய் ஆனந்த், சுரேஷ்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### விழுப்புரம் மாவட்டம்

- நாள்:5.11.2015
- இடம்:கப்பியாம்புலியூர் ஏ.ஆர். பொறியியல் கல்லூரி
- கலந்து கொண்டோர் எண்ணிக்கை:51
- பயிற்சியாளர்கள்: பார்வதி, பயனர்:அபிராமி நாராயணன்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### வேலூர் மாவட்டம்

- நாள்:5.11.2015
- இடம்:பொதிகை பொறியியல் கல்லூரி, திருப்பத்தூர்
- கலந்து கொண்டோர் எண்ணிக்கை:50
- பயிற்சியாளர்கள்: கி. மூர்த்தி
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### கடலூர் மாவட்டம்

- நாள்:6.11.2015
- இடம்:கடலூர் மாவட்ட ஆசிரியர் கல்வி மற்றும் பயிற்சி நிறுவனம்
- கலந்து கொண்டோர் எண்ணிக்கை:50
- பயிற்சியாளர்கள்:பார்வதி, பயனர்:அபிராமி நாராயணன்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### திருவண்ணாமலை மாவட்டம்

- நாள்:6.11.2015
- இடம்:ஆரணி ஸ்ரீ பாலாஜி சொக்கலிங்கம் பொறியியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்கள்:கி.மூர்த்தி
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### சிவகங்கை

- நாள்:16.10.2015
- இடம்:மைக்கேல் பொறியியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்: பார்வதி, பொட்டுக்கடலை
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### புதுக்கோட்டை மாவட்டம்

- நாள்:17.10.2015
- இடம்: ஜே.ஜே.பொறியியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்: பார்வதி பொட்டுக்கடலை
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### தஞ்சாவூர் மாவட்டம்

- நாள்:18.11.2015
- இடம்:தஞ்சாவூர் பாரத் கலை மற்றும் அறிவியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்கள்: ஹிபாயத்துல்லா, சுரேஷ்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### கன்னியாகுமரி மாவட்டம்

- நாள்:18.11.2015
- இடம்:பொன் ஜெஸ்லி பொறியியல் கல்லூரி, நாகர் கோவில்
- கலந்து கொண்டோர் எண்ணிக்கை:50
- பயிற்சியாளர்கள்: விஜய் ஆனந்த் மற்றும் இரா. பாலா
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### திருநெல்வேலி மாவட்டம்

- நாள்:19.11.2015
- இடம்:
- கலந்து கொண்டோர் எண்ணிக்கை:50
- பயிற்சியாளர்கள்: விஜய் ஆனந்த் பாலூர்பாலா
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### திருப்பூர் மாவட்டம்

- நாள்:19.11.2015
- இடம்:ஏஞ்சல் பொறியியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்கள்: பார்வதி, சக்திகுமார் லெட்சுமணன்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### திருவாரூர் மாவட்டம்

- நாள்:19.11.2015
- இடம்:மஞ்சக்குடி ஊராட்சி சுவாமி தயானந்தா கலை அறிவியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்கள்: ஹிபாயத்துல்லா, சுரேஷ்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### விருதுநகர் மாவட்டம்

- நாள்:20.11.2015
- இடம்:விருதுநகர் ஸ்ரீ வித்யா பொறியியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்: ஹிபாயத்துல்லா
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### தூத்துக்குடி

- நாள்:20.11.2015
- இடம்:
- கலந்து கொண்டோர் எண்ணிக்கை:50
- பயிற்சியாளர்கள்: விஜய் ஆனந்த்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### இராமநாதபுரம் மாவட்டம்

- நாள்:20.11.2015
- இடம்: செய்யது அம்மாள் பொறியியல் கல்லூரி
- கலந்து கொண்டோர் எண்ணிக்கை:50
- பயிற்சியாளர்கள்: இரா. பாலா
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### சென்னை மாவட்டம்

- நாள்:24.11.2015
- இடம்: கே.கே. நகர் மீனாட்சி கல்லூரி, சென்னை
- கலந்து கொண்டோர் எண்ணிக்கை:50
- பயிற்சியாளர்கள்:பார்வதிஸ்ரீ, விஜய் ஆனந்த்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### மதுரை மாவட்டம்

- நாள்:24.11.2015
- இடம்: செனாய் நகர், இளங்கோ அரசு உயர்நிலைப்பள்ளி, மதுரை
- கலந்து கொண்டோர் எண்ணிக்கை:50
- பயிற்சியாளர்கள்: இரா. பாலா, எஸ்.பி. கிருஷ்ணமூர்த்தி
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### திருவள்ளூர் மாவட்டம்

- நாள்:25.11.2015
- இடம்:
- கலந்து கொண்டோர் எண்ணிக்கை:50
- பயிற்சியாளர்கள்: பார்வதிஸ்ரீ, விஜய் ஆனந்த்
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### காஞ்சீபுரம் மாவட்டம்

- நாள்:
- இடம்:
- கலந்து கொண்டோர் எண்ணிக்கை:50
- பயிற்சியாளர்கள்:
# விக்கிப்பீடியா:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி

## நடந்த நிகழ்ச்சிகள் குறித்த விவரங்கள்

### கிருட்டிணகிரி மாவட்டம்

- நாள்: 24. 11. 2015
- இடம்: அதியமான் கல்லூரி, ஓசுர்.
- கலந்து கொண்டோர் எண்ணிக்கை: 50
- பயிற்சியாளர்கள்: இரவி, கு. அருளரசன்
# ஐகிபானா

**இகெபானா** ( என்பது பூக்களை ஒழுங்குபடுத்தும் ஒரு ஜப்பானியக் கலை வடிவாகும். இக்கலை கடோ என்றும் அறியப்படுகின்றது.
# ஐகிபானா

### பெயரியல்

ஜப்பானியச் சொற்களான இகேருவும் ஹனாவும் சேர்ந்து இகெபானா என்றானது. இகேரு ஹானா  
இகெபானா என்ற சொல்லுக்குப் பூக்களுக்கு உயிரளிப்பது என்றோ பூக்களை ஒழுங்குபடுத்துவது என்றோ பொருள் கொள்ளலாம்.
# ஐகிபானா

### அணுகுமுறை

ஒரு சிறிய தொட்டியில் பலவிதமான பூக்களையும் இலைகளையும் வைத்து வடிவமைப்பது எனப்பொதுவாக அறியப்பட்டாலும் இது இயற்கையையும் மனிதத்தன்மையையும் ஒருங்கிணைக்கும் ஒரு ஒழுங்கமைப்பு கொண்ட கலைவடிவமாகும். பூக்களின் அலங்காரத்தை விடத் தாவரத்தின் பிற பகுதிகளான தண்டு, இலைகள் போன்றவற்றின் வடிவையும் வரியையும் அமைப்பையும் முன்நிறுத்துகின்றது.
# ஐகிபானா

### வரலாறு

இகெபானா உருவான துல்லியமான வரலாறு தெரியவில்லை. புத்தரை வணங்கி மாடத்தில் மலர்களை செலுத்தும் வழக்கத்திலிருந்தோ மாண்டவர்களின் ஆன்மாக்களுக்கு மலர்களையளிக்கும் வழக்கத்திலிருந்தோ உருவாகியிருக்கலாம் என்று கருதப்படுகின்றது. 15 ஆம் நூற்றாண்டின் இடையில் புத்த துறவியர்களிடமிருந்து இக்கலை பரவியது.
# ஐகிபானா

### பாங்குகள்

இக்கலைக்காகப் பலவகையான பள்ளிகளும் பாங்குகளும் தோன்றியுள்ளன. அவற்றுள் சில
- இகெபனொபோ
- சக கொர்யூ
- சென்கை ரியூ
- யோஷின் கொர்யூ
- மிஷோ ரியூ
- ஒஹரா ரியூ
- சொங்கெட்சு ரியூ
- பண்மி ஷோஃபூ ரியூ
- கடென் ரியூ  
இயற்கையின் அழகைப் போற்றும் புத்த சமய வெளிப்பாடாக நிற்கும் பூக்கள் எனப்பொருள்படும் ரிக்கா பாங்கு உருவானது. இயற்கையின் மூலகங்களை உணர்த்தும் வகையில் ஏழு கிளைகள் கொண்டவாறு வடிவமைப்பது இப்பாங்கின் சிறப்பு. அவை
- ருயூ - சிகரம்
- காகு - குன்று
- ரூ - அருவி
- ஷீ - நீர்நிலை அருகில் உள்ள நகர்
- பி - பள்ளத்தாக்கு
- யூ - காட்சியின் கதிரொளி விழும் பகுதி
- இன் - காட்சியின் கதிரொளி மறை பகுதி
# ஐகிபானா

### அமைப்புகள்

இகெபானா பள்ளிகளில் பயிற்றுவிக்கப்படுகின்றது. 1956 ல் இகெபானா பன்னாட்டு அமைப்பு தொடங்கப்பட்டது.
# ஐகிபானா

### இவற்றையும் காண்க

- பொன்சாய்  
=
# கே. எஸ். ஆர் மகளிர் கலை மற்றும் அறிவியல் கல்லூரி

**கே. எஸ். ஆர். மகளிர் கலை மற்றும் அறிவியல் கல்லூரி**, தமிழ்நாட்டைச் சார்ந்த நாமக்கல் மாவட்டம், திருச்செங்கோடு வட்டத்தில் தோக்கவாடி என்னும் ஊரில் அமைந்துள்ளது. இக்கல்லூரியானது பெரியார் பல்கலைக்கழகத்தின் இணைவு பெற்றது. தேசிய நிறுவனத் தரவரிசைக் கட்டமைப்புப் பட்டியலில் (NIRF) 76-ஆவது இடத்தினைப் பெற்றுள்ளது. 2009 ஆம் ஆண்டு, மாணவியர்களுக்கு கல்வி வழங்குவதற்காக, அரிமா. டாக்டர். கே.எஸ். ரங்கசாமியால்தொடங்கப்பட்டது. பல்வேறு துறைகளில்
- ஆய்வியல் நிறைஞர் மற்றும்
- முனைவர் பட்டத்திற்கான ஆராய்ச்சித் துறைகளும் உள்ளன.
# பழையார்

**பழையார்** என்பது தமிழ்நாட்டில் மயிலாடுதுறை மாவட்டத்தில் அமைந்துள்ள ஓர் ஊர் ஆகும்.  
இது சீர்காழியில் இருந்து இருபது கிலோ மீட்டர் தொலைவில் அமைந்துள்ள அழகிய கடற்கரை கிராமம் ஆகும். இவ்வூர் கொள்ளிடம் ஒன்றியம் புதுப்பட்டினம் ஊராட்சிக்கு உட்பட்டு அமைந்துள்ளது.  
மயிலாடுதுறை மாவட்டத்தில் பெரிய மீன்பிடி துறைமுகம் இதுவாகும். இங்கிருந்து பல்வேறு நாடுகளுக்கும் மாநிலங்களுக்கும் பல்வேறு வகை மீன்களும், இறால், நண்டு போன்ற கடல் வாழ் உயிரினங்களும் தினந்தோறும் ஏற்றுமதி செய்யப்படுகின்றது. இங்கு அலையாத்திக்காடுகள் காணப்படுகின்றது. 2004-ஆம் ஆண்டு சுனாமி பாதிப்புக்குள்ளான இக்கிராமம் பாதிப்பிலிருந்து மீண்டு தற்போது புது எழுச்சி பெற்றுள்ளது. பல்வேறு தொண்டு நிறுவனங்கள் இங்கு செயல்பட்டு வருகின்றன, அவற்றில் சீனிவாசா சேவை அறக்கட்டளை நிறுவனம் சிறப்பாக பல சேவைகளை புரிந்து வருகிறது.  
இங்கு ஊராட்சி ஒன்றிய நடுநிலைப்பள்ளி ஒன்று சிறப்பாக செயல்பட்டு வருகிறது. இப்பள்ளியில் 160க்கும் மேற்பட்ட மாணவர்கள் கல்வி பயின்று வருகிறர்கள்.  
இங்கிருந்து சுமார் 5 கிலோ மீட்டர் தொலைவில் கொடியம்பாளையம் எனும் தீவு அமைந்துள்ளது. இங்கிருந்து படகின் மூலம் இத்தீவிற்கு செல்லலாம்.
# பழையாறை

**பழையாறை** அல்லது **பழையாறு** சோழர்களின் 5 தலைநகரங்களில் ஒன்றாகும். சோழர்கள் பல்லவர்களுக்கு அடங்கி இருந்த காலங்களில் வசித்த ஊரான பழையாறை பின்நாளில் சோழர்கள் தலை எடுத்தபின் அவர்களின் 2-ஆவது தலைநகராக மாறியது.
# பழையாறை

## வரலாறு

ஆறை, பழைசை, மழபாடி, பழையாறு என்ற பெயர்களெல்லாம் பழையாறை என்ற பெருநகரத்திற்குரிய பண்டைய பெயர்களாகும். காவிரிப்பூம்பட்டினம் கி.பி.4ஆம் நூற்றாண்டின் இறுதியில் கடல்கோளால் அழிந்தது. பின்பு உறையூரைச் சோழர்கள் அரசியல் தலைநகராகக் கொண்டாலும் தங்கள் வாழ்விடமாகத் தேர்வு செய்த பெருநகரம்தான் பழையாறை. இன்றைக்கு 1500 ஆண்டுகளுக்கு முன்பு நிறுவப்பெற்ற அவ்வூர் சோழப்பேரரசர்கள் ஆட்சி செய்த 430 ஆண்டு காலம் தமிழக வரலாற்றில் மிக முக்கியத்துவம் பெற்ற பெருநகரமாக விளங்கியது. மாமன்னன் முதலாம் இராஜராஜ சோழன் காலம் வரை பழையாறை என்றழைக்கப்பட்ட இக்கோநகரம் இராஜேந்திர சோழன் காலம் முதல் ‘முடிகொண்ட சோழபுரம்‘ என்ற சிறப்புப் பெயரினைப் பெற்றது. அமர்நீதி நாயனார் இவ்வூரில் பிறந்தார்.  
கி . பி 840 இல் விஜயாலய சோழன் பழையாறையில் தான் வசித்து வந்தான். பின்னர் பாண்டியருக்கும், பல்லவருக்கும் ஏற்பட்ட போரில் பல்லவருக்கு துணையாக விஜயாலய சோழன் பாண்டியனுக்கு எதிராக சண்டையிட்டார். அந்த போரில் பல்லவர்கள் பெற்ற வெற்றியின் பலனாக தஞ்சையும் அதை சுற்றி உள்ள பகுதிகளும் விஜயாலய சோழனுக்கு பரிசாக வழங்கப்பட்டது. அது முதல் சோழர்களின் பொற்காலம் தொடங்கிற்று. பின்னர் சுந்தர சோழன் காலத்தில் தஞ்சைக்கு தலைநகர் மாற்றப்படும் வரை பழையாறை சோழர்களுக்கு தலைநகராக விளங்கியது .
# பழையாறை

## ஊர் அமைப்பு

முழையூர், பட்டீச்சுரம், திருச்சக்தி முற்றம், சோழ மாளிகை, திருமேற்றளி, கோபிநாத பெருமாள் கோயில், ஆரியப் படையூர், புதுப் படையூர், பம்பைப் படையூர், மணப்படையூர், அரிச்சந்திரபுரம், தாராசுரம், நாதன்கோயில் ஆகிய ஊர்கள் அடங்கிய ஊரே பழையாறு ஆகும். பழையாறை ஊர் நான்கு சிறு பிரிவுகளாக இருந்தது. வடதளி, மேற்றளி, கீழ்த்தளி மற்றும் தென்தளி ஆகிய பிரிவுகளாக இருந்தன. அவற்றில் இன்று வடதளி தர்மபுரீஸ்வரர் கோவிலும், கீழ்த்தளி சோமேஸ்வரர் கோவிலும் உள்ளது. இவ்வூருக்கு தெற்கில் முடிகொண்டான் ஆறும், வடக்கில் திருமலைராயன் ஆறும் ஓடுகின்றன. முடிகொண்டான் ஆறு முற்காலத்தில் பழையாறு எனப்பட்டதால் அதன் கரையிலுள்ள ஊர் பழையாறை எனப்பட்டது. அதன் வடகரையில் உள்ள ஊர் பழையாறை வடதளி எனப்பட்டது. தென்தளியில் தென்தளி உள்ளது.
# பழையாறை

## வைப்புத்தலம்

பழையாறையை ஞானசம்பந்தர், ‘ஆறை வடமகாறல் அம்பர் ஐயா றணியார் பெருவேளூர் விளம்பர் தெங்கூர்‘ என்றும் திருச்சேத்திரக்கோவையில், ‘ஆறை‘ என்றும் குறிப்பர். பழையாறை திருநாவுக்கரசர் சுந்தரர் பதிகங்களிலும் கூறப்பெற்றுள்ளது. எனவே இரு ஒரு வைப்புத்தலமாகும்.
# பழையாறை

## பொன்னியின் செல்வன் நாவலில் பழையாறை

கல்கியால் எழுதப்பட்ட பொன்னியின் செல்வன் நாவலில் பழையாறையின் சிறப்புகள் பல இடங்களில் குறிப்பிடப்பட்டுள்ளன. ராஜராஜனின் தமக்கை குந்தவை வசித்த இடமாக பழையாறை குறிப்பிடப்பட்டுள்ளது. அதேபோல் ராஜராஜனின் முதல் மனைவியான வானதியும் பழையாறை நகரத்தில்தான் வசித்து வந்தார். ராஜராஜனின் தமக்கை குந்தவை பிராட்டியார் பழையாறை நகரத்தில் வசித்து வந்ததால் அரசு விஷயங்கள் பலவும் அங்கே முடிவெடுக்கப்பட்டன. இதனை சோழ அரசின் முக்கிய முடிவுகள் அனைத்தும் பழையாறையில் எடுக்கப்படுவதாக அவரது கதாபாத்திரங்கள் பல முறை கூறுகின்றன.  
கல்கியின் கூற்றுப்படி பாண்டியனின் ஆபத்துதவிகள் சுந்தர சோழனை தீர்த்துக்கட்ட முயற்சித்ததால் பாதுகாப்பு கருதி அவரை தஞ்சாவூருக்கு அழைத்துச் சென்று விட்டனர். அதன்பின் பழையாறையின் முக்கியத்துவம் குறைந்தது.
# பழையாறை

## சோழன் மாளிகை

பழையாறையில் சோழ அரச குடும்பம் இருந்த பகுதி சோழன் மாளிகை என்று அழைக்கப்பட்டது. இன்றும் பட்டீஸ்வரம் அருகில் சோழன் மாளிகை என்ற இடம் உள்ளது. ஆனால் அரண்மனைகள் இருந்த இடமான சோழன் மாளிகை பகுதியில் தற்போது வெறும் மண் மேடுகளே இருக்கிறது. மாளிகைகள் அழிந்து விட்டன.
# பழையாறை

## படை வீடுகள்

பழையாறை சுற்றி சோழ படை வீரர்கள் படைவீடுகளில் குடியிருந்தனர். அவை
- ஆரியப்படைவீடு - வடக்கே சென்று ஆரியரை வெற்றி கொண்ட வீரர்கள்
- பம்பைப்படைவீடு - போருக்குச் செல்லும் முன் பம்பை என்ற வாத்தியம் இசைத்து வீரவுணர்வை ஏற்படுத்துவோர்.
- புதுப்படைவீடு - புதிதாக சேர்க்கப்பட்ட படைப்பிரிவு
- மணப்படைவீடு  
இந்நான்கும் இன்று தனித்தனி ஊர்களாக விளங்குகின்றன.
# ஜெரால்டின் சேடவுக்சு

**ஜெரால்டின் சேடவுக்சு (Geraldine Seydoux)** ஒரு ஜான்சு ஃஆப்கின்சு பல்கலைக்கழகத்தின் மூலக்கூற்று உயிரியலிலும் மரபியலிலும் பேராசிரியரும், ஓவார்டு அகுசு மருத்துவ நிறுவனத்தின் புலனாய்வாளரும் ஆவார்.
இவர் சேடவுக்சு ஆய்வகத் தலைவராகவும் உள்ளார்.  
இவர் 1991இல் பிரின்சுடன் பல்கலைக்கழகத்தில் முனைவர் பட்டம் பெற்றார். மேலும் கார்னிகி நிறுவனத்தில் முதுமுனைவர் பஇற்சி பெற்றுள்ளார்.
இவரது ஆய்வு *C. elegans* என்ற உயிரி எப்படி ஒரே உயிர்க்கலத்த்ல் புதிய உயிரியைப் படைக்கவல்ல பலவகை உயிர்க்கலங்களை உருவாக்குகிறது என்பதாகும்.
# ஜெரால்டின் சேடவுக்சு

## விருதுகள்

- 2001 மெக் ஆர்த்தர் ஆய்வுறுப்பினர் திட்டம்
- 2009 சியெலி புலமையாளர்.
- 2001 கிர்சுச் ஆய்வாளர்
# மோல்ட் மேலாடை

**மோல்ட் மேலாடை** என்பது, ஐரோப்பிய வெண்கலக் காலத்தில் கிமு 1900 - 1600 காலப் பகுதியைச் சேர்ந்த பொன் தகட்டால் செய்யப்பட்ட ஒரு பொருளாகும். இது 1833ல் வேல்சின் பிளின்ட்சயரில் உள்ள மோல்ட் என்னும் இடத்தில் கண்டுபிடிக்கப்பட்டது. இது பெரும்பாலும் சமயம் சார்ந்த சடங்குகளின் போது அணியப்படும் உடையின் ஒரு பகுதி என நம்பப்படுகிறது. இது தற்போது இலண்டனில் உள்ள பிரித்தானிய அருங்காட்சியகத்தில் உள்ளது.